text: বাঘের ডাকে হার্ট এ্যাটাকে ১২ বানরের মৃত্যু – Amader Shomoy
  আমাদের বিশ্ব আরও সদ্য প্রাপ্ত সংবাদ ভিন্ন খবর লিড ২
  বাঘের ডাকে হার্ট এ্যাটাকে ১২ বানরের মৃত্যু
  September 12, 2017 September 12, 2017 porag
  তানিয়া আলম তন্বী : বাঘ আর বানরের সম্পর্ক বরাবরই বিপরীত। কারণ বাঘের খাদ্যের তালিকায় আছে বানর। তবে এইবার বাঘের খাদ্য নয়, ভয়াবহ গর্জনে অত্যধিক ভয়ে হার্ট এ্যাটাক করে একই সঙ্গে প্রাণ হারাল ১২টি বানর। ভারতের উত্তর প্রদেশে কোতোয়ালী মোহাম্মদী এলাকায় ওই ঘটনা ঘটে।
  বানরগুলোর ময়না তদন্তের রিপোর্টের পর এই তথ্য নিশ্চিত করেছেন পশু চিকিৎসক সঞ্জয় কুমার। তাদের শরীরে অন্য কোনো ধরণের রোগ ছিল না। তাছাড়া একসঙ্গে এতগুলো বানরগুলোর মৃত্যুর কাকতালীয় এই ঘটনার পেছনে এই কারণকেই দায়ী করেছেন বন বিভাগের কর্মকর্তারা।
  স্থানীয় সময় সোমবার বন বিভাগের কর্মীরা এই বানরগুলোর মৃতদেহ খুঁজে পান। একই সঙ্গে তাদের মৃতদেহগুলো পলিথিনের ব্যাগে ঢুকানোর হৃদয়বিদারক দৃশ্য ভিডিও করে সামাজিক মাধ্যমে শেয়ার করা হয়।
  এর আগে এমন কোনো ঘটনার কথা শোনা যায় নি। বাঘের গর্জনে ভয় পেয়ে হৃদস্পন্দন বন্ধ হয়ে এতগুলো বানরের মৃত্যুর ঘটনা প্রথমবারের মতোই ঘটল। অপরদিকে গ্রামবাসীরা জানিয়েছেন ওই এলাকায় প্রায়ই বাঘের ভয়াবহ গর্জন শোনা যায়। মেট্রো